polyglot-tagger/wikipedia-language-snippets-filtered huggingface dataset:
ఇది సాధారణ ఆప్టిక్స్, ఆప్టికల్ ఇంజనీరింగ్ భిన్నమైనది.ఇది కొత్త విషయాలను ఆవిష్కరణ, అప్లికేషన్ పై దృష్టి పెడుతుంది. కాంతి ప్రాథమిక లక్షణాలను, పదార్థంతో దాని పరస్పర చర్యను ఆప్టికల్ భౌతికశాస్త్రం అంటారు. ఇందులో పరావర్తనం, వక్రీభవనం, వికర్షణ, జోక్యం వంటి క్లాసికల్ ఆప్టికల్ దృగ్విషయాలు ఉంటాయి, ఫోటాన్లు అని పిలవబడే లైట్ల వ్యక్తిగత ప్యాకెట్ల క్వాంటం యాంత్రిక లక్షణాలను అధ్యయనం చేయడం కూడా ఇందులో చేర్చబడతాయి. ఆప్టికల్ భౌతిక శాస్త్రం విద్యుదయస్కాంత వికిరణం ఉత్పత్తి, ఆ వికిరణం ధర్మాలు, ఆ రేడియేషన్ పదార్థంతో పరస్పర చర్య అధ్యయనం చేస్తుంది. ఇది సాధారణ ఆప్టిక్స్, ఆప్టికల్ ఇంజనీరింగ్ కంటే భిన్నంగా ఉంటుంది. ఆప్టికల్ భౌతిక శాస్త్రంలో ప్రాథమిక పరిశోధన కోసం ఆప్టికల్ ఇంజనీరింగ్ పరికరాలు, అనువర్తిత ఆప్టిక్స్ అనువర్తనాలు అవసరం కాబట్టి, ఆ పరిశోధన కొత్త పరికరాలు, అనువర్తనాల అభివృద్ధికి దారితీస్తుంది.
కాంతి అనేది ఒక శక్తి రూపం, ఇది విద్యుదయస్కాంత తరంగం రూపంలో ఉంటుంది. ఇది దాదాపుగా మన చుట్టూ ఉంటుంది. కనిపించే కాంతికి 400 నుంచి 700 నానోమీటర్ల మధ్య ఉండే తరంగదైర్ఘాలు ఉంటాయి. సూర్యకిరణాలు కాంతికి ప్రధాన వనరు. దీని ద్వారా మొక్కలు తమ శక్తిని ఉత్పత్తి చేయడానికి వీటిని వినియోగించుకురిటాయి.భౌతిక శాస్త్రంలో, కాంతి అనే పదం వివిధ రకాలైన తరంగదైర్ఘ్యం విద్యుదయస్కాంత వికిరణాన్ని సూచిస్తుంది, ఇవి కంటితో కనపడే లేదా కనపడని గామా కిరణాలు, మైక్రోవేవ్‌లు, ఎక్స్‌రేలు, రేడియో తరంగాలు కూడా కాంతి రకాల గురించి వివరిస్తుంది.
ఆప్టికల్ భౌతిక శాస్త్రపరిశోధకులు మైక్రోవేవ్ ల నుండి ఎక్స్-కిరణాల వరకు విద్యుదయస్కాంత వర్ణపటాన్ని వెదజల్లే కాంతి వనరులను ఉపయోగిస్తారు, అభివృద్ధి చేస్తారు. ఈ అధ్యయన క్షేత్రంలో కాంతి, సరళ, సరళము కానీ నాన్ లీనియర్ ఆప్టికల్ ప్రక్రియలు, స్పెక్ట్రోస్కోపీ ఉత్పత్తులు ఉన్నాయి. లేజర్స్, లేజర్ స్పెక్ట్రోస్కోపీ ఆప్టికల్ సైన్స్ ను మార్చాయి. ఆప్టికల్ ఫిజిక్స్ లో ప్రధాన అధ్యయనం క్వాంటం ఆప్టిక్స్
దిగంబరరావు పన్నెండేళ్లు వచ్చేవరకు భోకర్లోనే పెరిగాడు. ప్రాథమికవిద్య అంతా అక్కడే మరాఠీ మాధ్యమంలో సాగింది. పాఠశాలలో అంకగణితం, చరిత్ర, భౌగోలికశాస్త్రం, మరాఠీ చదువుకున్నాడు. ఆ తరువాత మాధ్యమిక పాఠశాలకు నాందేడ్ చేరుకున్నాడు. నాందేడ్లో ఆంగ్లమాధ్యమం పాఠశాలలో చేరి ఉర్దూ, పర్షియన్ కూడా నేర్చుకున్నాడు. 1914లో తండ్రి అభీష్టానికి వ్యతిరేకంగా ఉన్నత చదువులకు పూణే వెళ్లి, 1918లో పూణే విశ్వవిద్యాలయం నుండి పట్టభద్రుడయ్యాడు. తీవ్రమైన ఆర్థిక ఇబ్బందులు ఎదురైనప్పటికి హైదరాబాదులో న్యాయవిద్య అభ్యసించడానికి నిశ్చయించుకున్నాడు. పగలు వివేకవర్ధిని ఉన్నతపాఠశాలలో విద్యార్థులకు చదువుచెబుతూ, రాత్రులు హైకోర్టులో న్యాయవిద్యా తరగతులకు హాజరయ్యేవాడు. 1924లో సనద్ పట్టా పొందాడు. 1934 వరకు హైదరాబాదులో న్యాయవాద వృత్తిని చేపట్టాడు.
దిగంబరరావు బిందూ, 1896 జూలై 12న అప్పటి హైదరాబాదు రాజ్యంలోని భోకర్ గ్రామంలో దిగువ మధ్యతరగతి బ్రాహ్మణ కుటుంబంలో జన్మించాడు. భోకర్, అదిలాబాదు - పూణే రైలుమార్గంపై ఉన్న చిన్న ఊరు. ఈయన తండ్రి గోవిందరావు, తల్లి సుందరీబాయి. దిగంబరరావు రెండవ సంతానం. ఈయన ఒక అన్న, ఒక చెల్లెలు ఉన్నారు. తండ్రి గోవిందరావు నాందేడ్లో చిన్న చిన్న ప్రభుత్వ సివిల్ కాంట్రాక్టులు చేపడుతూ జీవితాన్ని ప్రారంభించాడు. భోకర్లో స్థిరపడిన తర్వాత గ్రామంలో పోలీసు పటేలుగాను, ఆయుర్వేద వైద్యునిగానూ పనిచేసేవాడు. గ్రామంలో వైద్యునిగా మంచి పేరు తెచ్చుకున్నాడు కానీ కుటుంబావసరాలు తీరటానికి ఆదాయం అంతంతమాత్రంగానే ఉండేది. కుటుంబానికి బిందు-మాధవ్ కాకుండా చౌధరీ అని కూడా పేరుండేది .
హైదరాబాదు రాష్ట్రంలో మరాఠీ ప్రజల సంఘీభావానికి ఏర్పడిన మహారాష్ట్ర పరిషద్లలో క్రియాశీలకంగా పాల్గొన్నాడు. రెండవ మహారాష్ట్ర పరిషద్లో ఆమోదించిన తీర్మానాల ప్రకారం 1937 నుండి 1945 వరకు మరాఠా ప్రాంతమంతా విస్తృతంగా పర్యటించి, శిబిరాలు నిర్వహించి, బహిరంగ సభల్లో ఉపన్యాసాలిచ్చి, స్వఛ్ఛందసేవకులను కూడగట్టే ప్రయత్నం చేశాడు. రాజకీయ సమైక్యత యొక్క ఆవశ్యకతను చాటిచెప్పడానికి అనేక వ్యాసాలు వ్రాశాడు. 1945లో తన ఆలోచనలను గ్రంథస్తం చేస్తూ "ఆమ్చే రాజకీయ ధేయ" అన్న పేరుతో ఒక పుస్తకాన్ని వెలువరించాడు. 1945లో పర్భణీ జిల్లా, సెలూలో జరిగిన ఆరవ మహారాష్ట్ర పరిషద్‌కు అధ్యక్షత వహించాడు.
దిగంబరరావు బిందూ హైదరాబాదు విమోచనోద్యమంలో కీలకపాత్ర పోషించాడు. పోలీసు చర్యకు ముందు తోడ్పాటుగా, భారత జాతీయ కాంగ్రేసు అండతో హైదరాబాదు రాష్ట్ర కాంగ్రేసు నాయకులు పెద్ద ఎత్తున సత్యాగ్రహ ఉద్యమాన్ని కదిలించారు. రాష్ట్ర కాంగ్రేసు ఇందుకుగాను బిందూ ఆధ్వర్యంలో ఒక కార్యచరణ సంఘాన్ని నెలకొల్పింది. బిందూ నిజాం పోలీసులచే అరెస్టు కాకుండా రాష్ట్రం బయటినుండి కార్యకలాపాలు నిర్వహించాడు. ముఖ్యకేంద్రం బొంబాయిలో, దానికి అనుబంధంగా షోలాపూరు, విజయవాడ, గదగ్ లో స్థానిక కార్యాలయాలు స్థాపించాడు. వీరికి మద్దతుగా జయప్రకాశ్ నారాయణ్ నిధులు సేకరించాడు.
విద్యార్థిగా ఉన్న రోజులలో రాజకీయ పరిస్థితులు దిగంబరరావును ఎంతో ప్రభావితం చేశాయి. ఈయన మేనమామ నారాయణరావు దేశపాండే నాందేడ్లో గొప్ప దేశభక్తుడు. ఈయన దిగంబరావును అమితంగా ప్రభావితం చేసి ఈయన రాజకీయ జీవితానికి బీజం వేశాడు. దేశపాండే సూచనలపై కేసరి, భలా, హిందూ పాంచ్, కల్, హిందూ ప్రకాశ్, జ్ఞానప్రకాశ్, మనోరంజన్ మొదలైన పత్రికలను చదవటం ప్రారంభించాడు. పూణేలో ఈయనపై గోఖలే, మాలవ్యా, చింతామణి, శ్రీనివాసశాస్త్రి, సరోజిని దేవిల ప్రభావం పడి, ఆయన్ను ఇంకా రాజకీయాల వైపు ఆకర్శితున్ని చేసింది.
దిగంబరరావు గోవిందరావు బిందూ, మరాఠ్వాడా ప్రాంతానికి చెందిన రాజకీయనాయకుడు. బూర్గుల రామకృష్ణారెడ్డి మంత్రివర్గంలో హోంశాఖామంత్రిగా పనిచేశాడు. హైదరాబాదు ప్రదేశ్ కాంగ్రేసు అధ్యక్షుడిగా పనిచేశాడు. హైదరాబాదు రాష్ట్రంలో మరాఠీ ప్రజల సంఘీభావానికి ఏర్పడిన మహారాష్ట్ర పరిషద్లలో క్రియాశీలకంగా పాల్గొన్నాడు. 1945లో శైలూలో జరిగిన ఆరవ మహారాష్ట్ర పరిషద్‌కు అధ్యక్షత వహించాడు.
దిగంబరరావుకు పదహారేళ్ల వయసులో వివాహం జరిగింది. ఈయన మొదటి భార్య ద్వారా ఒక కూతురు, ఒక కొడుకు కలిగారు. 1928లో మొదటి భార్య మరణించిన కారణంగా ద్వితీయవివాహం చేసుకొన్నాడు. రెండవ భార్య దిగంబరరావు రాజకీయ జీవితానికి ఎంతో దోహదం చేసింది. ఈమె ద్వారా దింగబరరావుకు ఇద్దరు కూతుళ్లు, నలుగురు కుమారులు కలిగారు.
ఆదేశ్వరరావు గారు తన మాతామహులు, తల్లితండ్రుల సభ్యత, సంస్కారాలను వారసత్వంగా పొందిరి. ఆదేశ్వరరావు గారి బాల్యం ప్రత్తిపాడులోని మల్లయపాలెం గ్రామంలో గడిచింది . అన్ని తరగతులలో ముందుండే రావుగారు హిందీ పై మక్కువచూపేవారుకాదు.
ఆసమయంలో సీనియర్ హిందీ అధ్యాపకులు, హిందీ, తెలుగు భాషల్లో గొప్ప కవి శ్రీ ఆలురిబైరగివుదరిగారి ప్రోత్సాహంతో దక్షిణభారత్ హిందీ ప్రచారసభ నుండి నిర్వహించబడే హిందీ పరీక్షలలో ఉతిర్నులైరి . ఆలురిబైరగిగారు తెలుగు, హిందీ, ఆంగ్లం, బంగ్లా, ఉర్దూ భాషలలో గోప్పపండితుడు . ఈయన తరగతి గదులలో విద్యార్థులకు ఇంగ్లీష్, ప్రెంచ్, జర్మన్, స్పానిష్, రూసీ భాషలలో గల సాహితివెత్తల రచనల గురించి వర్ణించేవారు . ఈవిధంగా హిందీ సాహిత్యం ఫై మక్కువ పెంచుకున్న రావుగారు 1959 లో కాశీవిశ్వవిద్యాయలంలో ఎమ్. ఎ హిందీ, 1961 లో తిరుపతి వెంకటేశ్వరా విశ్వవిద్యాలంలో పిహెచ్. డి చేసి " హిందీ అవుర్ తెలుగు కి స్వఛందతావాది కావ్యధారాఓం కా తులనత్మక్ అధ్యయన్" అను పరిశోధనా గ్రంథాన్ని సమర్పించిరి . అనేక ఉత్తర, దక్షిణ భారతదేశానికి చెందిన పత్రికలలో ఆదేశ్వరరావు గారి కవితలు ప్రచురింపబడెను. దక్షిణభారత్, ధర్మయుగ్, ఆజ్కల్, భాషా, నఈధార మొదలైన పత్రికలు ముఖ్య మైనవి .
యుగీన తత్వవేత్తలు, ఆలోచకులు, రాజనితజ్ఞుల ప్రభావంతో మారుతున్న పరిస్థితులకు అనుకూలంగా సామజిక, సాహిత్య ధోరణులను అర్ధంచేసుకోగల అద్భుతశక్తి రావుగారికి లభించెను. ఒకవైపు విశ్వసాహిత్యానికి చెందిన కవుల ప్రభావం, మరోవైపు ప్రకృతి, శ్రీ సౌదర్యం ఈయన కవిగా మారడాని ఎంతగానో దోహదపడెను . హిందీ సాహిత్యానికి చెందిన సూరదాస్, తులసీదాస్, జయశంకర్ ప్రసాద్, సూర్యకాంత్ త్రిపటినిరాల, పంత్, ఆలురిబైరాగిగారు, బచ్చన్ వంటి గొప్ప కవులను స్ఫూర్తిప్రదాతలుగా భావించిరి. అదేవిధంగా సంస్కృత మహాకవులైన కాళిదాసు, జయదేవ్, తెలుగు కవులైన పోతన వేమనలను ప్రేరణగా భావించిరి. ఆంగ్లంలో షేక్స్పియర్, మిల్టన్, జాన్ కిట్స్ అత్యంత ప్రియమైన కవులు .
సమకాలీన హిందీ రచయితలలో ఆచార్య పీ.ఆదేశ్వరరావు గారి స్థానం ఏంతో విశిష్టమయినది . బహుముఖ ప్రతిభాసంపంనులయిన ఆదెశ్వరావు గారు కావ్యకరునిగా, నిభందకారునిగా, సమీక్షకునిగా, అనువాదకునిగా హిందీ సాహిత్య జగతిలో ఎనలేని కీర్తి పొందెను. ఆధునిక హిందీ కవిత యొక్క అనుభూతి, వైచారిక విధానాలకు ఈయన కవితలు గొప్ప నిదర్శనం.భారతీయ సంస్కృతి, సభ్యతా, మానవజీవితంలోని విభిన్న పరిస్థితులను తన కవితల ద్వారా వ్యక్తం చేయడానికి రావ్ గారు పూర్తి స్థాయిలో ప్రయత్నం చేసిరి.
ఆచార్య పి.ఆదేశ్వరరావు గారు డిశెంబర్ 23 1936లో ఆంధ్రప్రదేశ్ లోని గుంటూరు జిల్లాలో జన్మించెను. ఈయన తల్లిగారుజ్యోతమ్మ, తండ్రిగారు వెంకటప్పయ్య ఇద్దరూ అధ్యాపకుగా పనిచేసిరి. అంతేకాక విద్యార్థులకు ఇంటివద్దనే ఆశ్రయమిచ్చి చదువు చెప్పేవారు. అందువల్ల వీరి కుటుంబాన్ని గ్రామంలో అందరు ఎంతో గౌరవించేవరు. ఇటువంటి సుసంపన్నమైన, ఉదారభావాలు కలిగిన కుటుంబ నేపథ్యంలో పెరగటంవలన రావుగారు తల్లితండ్రుల ఆదర్శాలను చిన్నతనం నుండే అలవరచుకొనెను.
1964-1996 వరకూ ఆదేశ్వరరావు గారు తన ఉద్యోగ పర్వాన్ని కొనసాగించిరి. 1964 లో దక్షిణభారత్ హిందీ ప్రచారసభ మద్రాస్ కు విశ్వవిద్యాలయ హొదా లభించెను. ఆసమయంలో రావుగారు అక్కడ ఎమ్.ఎ, పిహెచ్. డి నిర్దేసకులుగా వ్యవహరించసాగిరి. 'ఊర్వశీ ', 'కురుక్షేత్ర ' వంటి గోప్పకృతులలోని చాలాభాగలను
రాయలసీమ కవులలో అగ్రగణ్యుడు మధురకవి బెళ్లూరి శ్రీనివాసమూర్తి వ్రాసిన ఖండకావ్యాల సంపుటము ఈ తపోవనము. దీని లోని కవితలు వివిధ సందర్భాలలో వ్రాసినవి. భారతి, ఆంధ్రపత్రిక,శ్రీసాధన పత్రిక, రేనాడు,ప్రకృతిమాత మొదలైన పత్రికలలో ప్రచురితమైనవి. ఈ గ్రంథానికి కళ్యాణదుర్గం బోర్డు ఉన్నత పాఠశాల హెడ్ మాస్టర్ గుమ్మగట్ట శ్రీనివాసరావు ఆంగ్లంలో ముందుమాట వ్రాశాడు. ఈ కావ్యాన్ని రాళ్లపల్లి అనంతకృష్ణశర్మ, చిలుకూరి నారాయణరావు, దువ్వూరి రామిరెడ్డి, తుమ్మల సీతారామమూర్తి చౌదరి, బులుసు వెంకటేశ్వర్లు, జమ్మలమడక మాధవరామశర్మ, పుట్టపర్తి నారాయణాచార్యులు, సి.వి.సుబ్బన్న శతావధాని, దుర్భాక రాజశేఖర శతావధాని, తలమర్ల కళానిధి మొదలైన వారు ప్రశంసిస్తూ వ్రాసిన వాక్యాలు ఈ పుస్తకంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు నాలుగు, ప్రైవేటు ప్రాథమిక పాఠశాల ఒకటి , ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి, మాధ్యమిక పాఠశాల‌లు సోనాలలో ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల బోథ్లోను, ఇంజనీరింగ్ కళాశాల నిర్మల్లోనూ ఉన్నాయి. సమీప వైద్య కళాశాల, మేనేజిమెంటు కళాశాల ఆదిలాబాద్లోను, పాలీటెక్నిక్ నిర్మల్లోనూ ఉన్నాయి.సమీప వృత్తి విద్యా శిక్షణ పాఠశాల నిర్మల్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు ఆదిలాబాద్లోనూ ఉన్నాయి.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం గ్రామం నుండి 5 నుండి 10 కి.మీ. దూరంలో ఉంది. గ్రంథాలయం, పబ్లిక్ రీడింగ్ రూం, శాసనసభ పోలింగ్ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. పబ్లిక్ ఫోన్ ఆఫీసు గ్రామం నుండి 10 కి.మీ.కి పైబడిన దూరంలో ఉంది.
పర్ది , తెలంగాణ రాష్ట్రం, ఆదిలాబాద్ జిల్లా, బోథ్ మండలంలోని గ్రామం. ఇది మండల కేంద్రమైన బోథ్ నుండి 10 కి.మీ. దూరం లోను, సమీప పట్టణమైన నిర్మల్ నుండి 57 కి.మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు, ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
ఫ్రాన్స్‌లో పాఠిస్ తర్వాత చూడదగ్గ పట్టణం మార్సే. 241 చదరపు కిలోమీటర్ల విస్తీర్ణం, పదహారు లక్షల జనాభా గల ఇది ఫ్రాన్స్‌లోని రెండవ పెద్ద నగరం. ఫ్రాన్స్‌లోని అతి పెద్ద వ్యాపార నౌకాశ్రయం ఇక్కడ మెడిటరేనియన్ తీరంలో ఉంది. క్రీ.పూ.600వ శతాబ్దంలో యూరప్‌లో గల అతి తక్కువ పట్టణాల్లో ఇదొకటి. టెర్రకోట, పండిన ఏప్రికాట్ రంగు లేదా విచ్చుకున్న గోధుమరంగు పైకప్పులు గల భవంతులు ఈ నగరం నిండా కనిపిస్తాయి. ‘లా మార్సెలైస్’ అని ఈ ప్రాంతాన్ని పొగుడుతూ రాసిన గీతమే నేటి ఫ్రాన్స్ జాతీయ గీతం. నార్త్ ఆఫ్రికాతో ఈ రేవు నించి చాలా వందల ఏళ్లుగా వ్యాపారం జరుగుతోంది. ఇక్కడ చూడదగ్గ విశేషాలు
బహిలిక్ డినోట్రడేమ్ డిలాగార్డే: ‘అవర్ లేడీ ఆఫ్ ది గార్డ్’ అని అర్థం. ఈ రోమన్ కేథలిక్ చర్చి 1864లో నిర్మించబడింది. పాత నౌకాశ్రయం పక్కన సున్నపు రాతితో నిర్మించబడ్డ ఈ చర్చి మార్సే నగరానికి చిహ్నం. 490 అడుగుల ఎత్తుగల దీన్ని ఓ పురాతన కోట పునాదుల మీద నిర్మించారు. అంతకు మునుపు ఇక్కడ 1214లో నిర్మించిన చర్చి ఉండేది. ఈ చర్చిలో 135 అడుగుల ఎత్తుగల గంట స్తంభం, 27 అడుగుల ఎత్తుగల మడోనా అండ్ చైల్డ్ విగ్రహం చూడొచ్చు. ఆకుపచ్చ రంగు సున్నపు రాతితో ఇది నిర్మించబడింది. ఇటీవల దీనికి మరమ్మతులు చేశారు.
కాంక్యు అంటే సముద్రంలోకి చొచ్చుకు వెళ్లిన రెండు పర్వత పాదాల మధ్యగల నీరు అని అర్థం. ఇక్కడ అలాంటిది ఒకటి ఉంది. టునా చేపలు ఇక్కడ విస్తారంగా దొరుకుతాయి. 1622లో కింగ్ పనె్నండవ లూరుూ ఇక్కడ టూనా చేపలు పట్టేవాడు. ఆనాడు నిర్మించిన చిన్న చెక్క కుటీరాలు ఇంకా ఉండటం విశేషం.
పార్క్ బోర్లీ: ఇది మార్సేలోని ఫ్రెంచ్ మినిస్ట్రీ ఆఫ్ కల్చర్ నిర్వహించే పబ్లిక్ పార్క్. సముద్ర తీరానికి సమీపంలో పాయింట్ రోగ్ దగ్గర గల ఈ పార్క్‌లో నడవవచ్చు. ఈత కొట్టొచ్చు. సైక్లింగ్ చేయొచ్చు. వేసవిలో ఇది చాలా రద్దీగా ఉండి ఆరు బయట కాన్సర్ట్స్, సినిమాల ప్రదర్శన జరుగుతాయి. మెడిటరేనియన్ థీమ్‌తో జరిగే కార్నివాల్ పరేడ్‌లో నాట్యకారులు, అనేక విన్యాసాలు చేసే వారు ఇక్కడ కనిపిస్తారు.
వియక్స్‌పోర్ట్: ఈ ప్రాచీన నౌకాశ్రయంలో చేపలు పట్టేవాళ్లు చేపలని వేలం వేసే కార్యక్రమాన్ని చూడటానికి చాలామంది టూరిస్టులు వెళ్తుంటారు. వేసవి మధ్యాహ్నాల్లో మాత్రమే దీన్ని చూడగలం. ఇక్కడ నించి క్రూయిజ్‌లో ఫ్రియోల్ లేదా ఛటావు ద్వీపాలకి వెళ్లి రావచ్చు.
లీ కోర్స్ జూలియన్: ఫౌంటెయిన్స్, పిల్లల గ్రౌండ్స్, కేఫ్స్, పుస్తకాలు, సావనీర్ షాప్స్ మొదలైనవి గల ఈ షాపింగ్ సెంటర్‌లో టూరిస్టులు చక్కటి కాలక్షేపం చేయొచ్చు.
లా ప్లేస్ కేస్టలానే: ఫౌంటెయిన్స్, శిల్పాలు, ప్రాచీన స్తంభాలు గల ఈ సెంటర్‌లో సినిమా థియేటర్లు, రెస్టారెంట్లు అనేకం ఉంటాయి. టూరిస్ట్‌లు అధికంగా కనపడే ప్రదేశం ఇది. పేవ్‌మెంట్ మీది బల్ల ముందు కూర్చుని తింటే ధర అధికం.
లీ పేనియర్: ఫ్రెంచ్ భాషలో పేనియర్ అంటే బుట్ట అని అర్థం. ఇది మార్సేలోని అతి ప్రాచీన భాగం. ఇక్కడ అతి పురాతన చిహ్నం ‘వియల్నే ఛారిట్’ని చూడొచ్చు. ఇక్కడి అనేక ఎగ్జిబిషన్స్, మ్యూజియంలు పర్యాటకుల్ని ఆకర్షిస్తాయి.
దీనికి మరో పేరు లా మైసన్ డూ ఫడా అంటే మూర్ఖుల ఇల్లు అని అర్థం. ఈ కాంప్లెక్స్‌లో వివిధ దుకాణాలు, ఓ చర్చ్, పిల్లల స్కూలు, ఇళ్లు మొదలైనవి ఉన్నాయి. పురాతన మార్సేని చూడడానికి పర్యాటకులు ఇక్కడికి కూడా వస్తుంటారు.
నోవాలిస్: ఈ సబ్ వే స్టేషన్‌లోంచి బయటకి వస్తే ఇక్కడ అరబిక్, ఇండో చైనీస్ దుకాణాలు, అల్జీరియన్ బజారులో అల్జీరియన్ షాపులు ఉంటాయి. వీటిలో ఫ్రాన్స్‌లో దొరకని దిగుమతి అయిన అనేక వస్తువులు కొనొచ్చు.
మొదటి, రెండవ ప్రపంచ యుద్ధాల్లో మరణించిన అనేక మంది సైనికుల శ్మశాన వాటిక ఇది. చాలా ప్రశాంతంగా ఉండే ఇక్కడ ఇండియన్, చైనీస్ సైనికుల సమాధులు కూడా ఉన్నాయి.
జగన్నాథ పండితరాయలు ఆలంకారికునిగా సుప్రఖ్యాతుడు. సంస్కృత అలంకార శాస్త్ర అభివృద్ధిలో కీలకమైన ప్రతిపాదనలు చేసిన ఆధునికుడు జగన్నాథుడే. ఆయన ప్రతిపాదనలు, సిద్ధాంతాలు అలంకారశాస్త్రంలో చాలా విలువైనవిగా పేరొందాయి. ఆయన రాసిన పలు గ్రంథాలు:
భామినీ విలాసం: ఆయన లక్షణ గ్రంథాలతో పాటుగా కొన్ని కావ్యాలు రచించారు. ఆ లక్షణ గ్రంథాలు కానివాటిలో ప్రసిద్ధి చెందిన కావ్యం భామినీ విలాసము. ఇది చాటుకవితల సంకలనం. వేర్వేరు సందర్భాల్లో చెప్పిన చక్కని చాటుకవితలను సంకలనం చేశారు. ఐతే ఈ గ్రంథం ఆయన లక్షణానికి లక్ష్యంగా రాశారనీ అంటారు. ఇది అతని భార్య గురించి రాసిన పుస్తకం. రసవత్తరమైన పద్యాలను రూపొందించడంలో పేరుగాంచిన జగన్నాథుడు తన పద్య రత్నాలను భామినీవిలాసము పేరుతో చాటుకవితల కావ్యంగా రచించాడు.ఇక్కడ సేకరించిన పద్యాలను ఆయన ఇతర గ్రంథాలలో కూడా ఉదాహరణలుగా ఉటంకించాడు.భామినీవిలాసములో నాలుగు సంపుటాలు కలవు. అవి 1. ప్రస్తావన విలాసము,
శాంతి విలాసము. ప్రస్తావన విలాసములో, ఇతర ఉచ్చారణలు ప్రధానంగా ఉపయోగించబడ్డాయి, శృంగార విలాసములో, సౌందర్య అభిరుచికి గల పద్యాలు, కరుణా విలాసములో, తన భార్యను విడిచిపెట్టినందుకు దుఃఖిస్తున్న పద్యాలు, శాంతి విలాసము లో ప్రధానంగా భక్తితో కూడిన కవితలు కలవు.
జగన్నాథుని తాతయైన కేశవభట్టు తన నాట్య ప్రతిభతో విజయనగర ప్రభువైన శ్రీకృష్ణదేవరాయలను మెప్పించి ముంగండ అగ్రహారాన్ని బహుమానంగా పొందాడు. ఈయన తండ్రి పేరు పేరుభట్టు. ఆయన కాశీలో పలు శాస్త్రాలను అభ్యసించి వచ్చాడు. జగన్నాథుడు తన తండ్రి దగ్గరే చాలా శాస్త్రాలు అభ్యసించాడు. జగన్నాథ వంశస్థులు వేగినాటి వారని ప్రతీతి.
జగన్నాథుడు జ్ఞానేంద్ర భిక్షువు వద్ద అద్వైతం, మహేంద్రుని వద్ద తర్కశాస్త్రం, ఖండదేవ సన్నిధిలో పూర్వ మీమాంస అభ్యసించారు. వ్యాకరణశాస్త్రం శేషవీరేశ్వర పండితుని వద్ద అధ్యయనం చేశారు. మొత్తంగా ఆయన వేదాంత, న్యాయ, వైశేషిక, మీమాంసా, వ్యాకరణ, సాహిత్యాది శాస్త్రాల్లో మహాపండితుడు. శేషవీరేశ్వర పండితుడు కాశీ నివాసి, జగన్నాథుని తండ్రికి కూడా గురువు. ఆయన వద్ద విద్యను అభ్యసించేందుకు జగన్నాథుడు కాశీ చేరుకున్నాడు.
అనేకమైన శాస్త్రాలను సాంగంగా చదువుకున్న జగన్నాథుడు ఢిల్లీచక్రవర్తి ఆస్థానంలో స్థానం పొందాడు. జహంగీరు ఆస్థానంలో చేరిన ఆయన తన ప్రతిభ కారణంగా సన్మానాలు, గౌరవాలు పొందాడు. ఆయన గ్రంథరచన మొత్తం ఢిల్లీలో ఉండగానే జరిగిందని పండితుల భావన. సంస్కృత అలంకార శాస్త్రంలో చివరిమాతగా గణుతికెక్కిన ఆయన సిద్ధాంతాలు, రచనలు, విద్వత్‌చర్చలు మొదలైనవన్నిటీకీ ఆనందించిన జహంగీరు జగన్నాథునికి పండిత్‌రాజ్ అనే బిరుదు ప్రదానం చేశాడు.
జగనాథుడికి షాజహాన్ చక్రవర్తి పండిత రాజ బిరుదు ప్రధానం చేసిన సంగతివిని, మాత్సర్యంతో మిగతా కవులు పండితులూ ఎలా కుమిలిపోయారో అన్న విషయాన్ని ఫలరాజు మామిడి పండుతో పోలుస్తాడు. మామిడి పండుకి ఫలరాజమనే బిరుదు ఉంది.అవును మరి ఆ రంగు, ఆరుచి, ఆ వాసన ఆపాతరమణీయాలు. మిగిలిన పళ్ళకి వీటిలో ఏఒక్క సుగుణమో ఉంటే ఉండవచ్చునుగాని, అన్ని సుగుణాలు ఒకేచోట కుప్పపోసినట్లుగా లేవు.అయినా మామిడి పండుకి అంతటి పూర్వ ప్రశస్తి కలగడం సహించలేక పోయాయి మిగతాపళ్ళు.అసహనంతో ఏవిధంగా ప్రవర్తించాయో వివరిస్తాడు. మామిడి పండుతో పోలలేకపోయాననే అనే సిగ్గుతో నల్లబడి పోయింది నేరేడుపండు!
గుండె వెయ్యి ముక్కలైపోయింది దానిమ్మపండుకి. పండినదానిమ్మ చెట్టున ఉండగానే పగిలిపోవడమూ, లోపల చిన్నచిన్న ఎర్రని గింజలతో పగిలింది దాని హృదయం. చీ ఎందుకొచ్చిన బ్రతుకూ?
జగన్నాథ పండితరాయలు 17వ శతాబ్దానికి చెందిన గొప్ప కవి, విమర్శకుడు. తెలుగు వైదిక బ్రాహ్మణ కుటుంబానికి చెందిన జగన్నాథ పండితరాయలు ఉత్తర భారతదేశంలో పండిత్‌రాజ్ జగన్నాథ్‌గా సుప్రఖ్యాతులు. తర్కాలంకార శాస్త్రాల్లో పేరెన్నిక గన్నవాడు. ఆంధ్రదేశానికి చెందిన ముంగండ అగ్రహారానికి చెందినవాడైనా ఉత్తర భారతదేశంలో మొగలు రాజుల సంస్థానంలో గొప్ప విద్వాంసునిగా పేరు తెచ్చుకున్నాడు. రసగంగాధరం, భామినీ విలాసము, గంగాలహరి మొదలైనవి ఆయన సుప్రసిద్ధ రచనలు.
రసగంగాధరం: ఇది ఒక అలంకారగ్రంథము. రసగంగధర యొక్క రెండ భాగములు మాత్రమే కనుగొనబడ్డాయి. పూర్తి భాగము లభించలేదు. దాదాపు 5 భాగాలు గల గ్రంథముగా ఇది ఉండవచ్చునని పండితులు భావిస్తున్నారు. లభించిన మొదటి విభాగంలో కావ్యం యొక్క లక్షణాలు, కావ్య ప్రక్రియలు, కావ్యానికి కారణాలు, అభిరుచులు, భావోద్వేగాలు మొదలైన విషయాలు వివరించబడినవి. రెండవ విభాగంలో, శబ్ద మరియు శబ్ద అర్థాల నియంత్రకాలు, విశేషణాల లక్షణాలు మరియు వివిధ అలంకారాలు చర్చించబడ్డాయి.
కోట గుమ్మం బయట కట్టబడిఉన్న పట్టపుటేనుగుని చూసి, పిల్లి ఒకటి పళ్ళు ఇగిలించింది.మణులు తాపడంచేసిన రాజాంతఃపురంలో స్వేచ్ఛగా విహరించగలననీ విర్రవీగకు పిల్లీ, కోట బయట కట్టుబడిఉన్నప్పటికీ మత్తేభానికి లోటు ఏమీ లేదు.పట్టాభిషేకం సమయం వచ్చిందంటే అంబారీవేసీ అలంకరించిన ఈఏనుగు దగ్గరకే చక్రవర్తి స్వయంగా వస్తాడు.అప్పుడు నువ్వు సోదిలోకి కూడా ఉండవు. పైగా కనిపించావంటే పిల్లి శకునం అని నీకాళ్ళు విరగొట్టగలరు జాగ్రత్త!
జగన్నాథ పండితుడు బాహ్యమందిర ద్వారం దగ్గరే షాజహాన్ సెలవు పుచ్చుకొని వచ్చేసేవాడు.రాణేసాహెబావారి దగ్గరనుండే ఒక కొజ్జావాడు ఒకడు జగనాథుడ్ని అవహేళనం చేశాడు, తాని అంతః పురము నంతటా స్వేచ్ఛగా తిరగ గలగనని, జగన్నాఢుడు మాత్రమే కోటదగ్గరే ఆగిపోవాలని తనకీ ఈ బాపయ్యకీ పోలిక ఎక్కడనీ.ఆఎత్తి పొడుపుకి జగనాధుడికి కోపమ రాలేదు, అతడిని చూసి జాలి వేసింది, ఆజాలి నిందాగర్భితమై ఈ విధంగా బయటపడింది.
ఒకప్పుడు పండితరాయలు ఒక చిన్నపాటి సంస్థానాన్ని దర్సించబోయారు.అక్కడి రాజుకి ఇతగాడి అసాధారణ పాండిత్యం అంతగా అర్ధం కాలేదట. ఇతడిముందు ఏనుగు దగ్గర దోమలాంటి ఒక చిన్నపాటి పండిన్నాడు. వారిని వీరిని ఆరాజు ఒకేలాగా గౌరవించాడాట. అందుకు దానిని రాయలువారు అగౌరవంగా భావించారు.
నిప్పుల్లోవేసి ఎర్రగాకాల్చినా, కరిగించినా, సుత్తితో మొత్తినా, ముక్కలకింద కోసినా, ఆకురాయితో గీటినా బంగారానికి విచారం కలగలేదట. కాని, గురివెంద పోసలతో సమానంగా త్రాసులో పెట్టి తూచుతారుకదా అని అపరిమితంగా బాధపడిందట!
సాహిత్యంలో సున్నితమైన హాస్యాన్ని ప్రవేశపేట్టినవారిలో చెప్పుకో దగ్గవారు జగన్నాధ పండితరాయలు. ఈయన రచనలలో కల సున్నితమైన చురుకైన పద్యాలలో పాఠకుల పెదవులపై తప్పకుండా చిరునవ్వు తొణికిసలాడుతుంది.
ఆంధ్రప్రదేశ్ పునర్వ్యవస్థీకరణ బిల్లు అమల్లోకి వచ్చిన తేదీ నుండి 60 రోజుల వ్యవధిలో భారత ప్రభుత్వ జల వనరుల మంత్రిత్వ శాఖ కృష్ణ నది నిర్వహణ బోర్డు, గోదావరి నది నిర్వహణ మండలిని ఏర్పాటు చేస్తుంది. ట్రిబ్యునల్స్ ఇచ్చే అవార్డులన్నింటినీ అమలు చేయడానికి కృష్ణ, గోదావరి నదులపై భారత ప్రభుత్వం నోటిఫై చేసిన విధంగా ఆనకట్టలు, జలాశయాలు లేదా కాలువల హెడ్ వర్క్స్ యొక్క పరిపాలన, నియంత్రణ, నిర్వహణకు బోర్డులు బాధ్యత వహిస్తాయి. కృష్ణ, గోదావరి నదులపై కొత్త ప్రాజెక్టుల నిర్మాణానికి ప్రతిపాదనలను అంచనా వేయడానికి, సాంకేతిక అనుమతి ఇవ్వడానికి బోర్డుల బాధ్యత ఉంటుంది. కొత్తగా నాలుగు కృష్ణా పరీవాహక రాష్ట్రాలతో కృష్ణ నది నీటి కేటాయింపుకు అంగీకరించనప్పటికీ, పొడిగించిన కృష్ణా జలవివాదల న్యాయస్థానం ఆంధ్రప్రదేశ్, తెలంగాణ రాష్ట్రాల మధ్య నీటి భాగస్వామ్యాన్ని పూర్వపు బచావత్ ట్రిబ్యునల్ ఆంధ్రప్రదేశ్ రాష్ట్రానికి చేసిన నీటి కేటాయింపుల వారీగా, ప్రాజెక్టులకు ఖరారు చేస్తుంది. రాష్ట్ర విభజనకు ప్రధాన కారణం "తెలంగాణ ప్రాంత ప్రజల రాజకీయ , ప్రజాస్వామ్య ఆకాంక్షలను నెరవేర్చడమే", కాని నీటిని అసమానంగా పంచుకోవడం కాదు.
కేంద్ర ప్రభుత్వాన్ని మైనారిటీ ప్రభుత్వంగా మార్చాలని ఆంధ్రప్రదేశ్‌కు చెందిన కాంగ్రెస్ ఎంపీలు కాంగ్రెస్ ప్రభుత్వానికి వ్యతిరేకంగా అవిశ్వాస తీర్మానాన్ని సభాధ్యక్షురాలు మీరా కుమారికి సమర్పించారు. ఆమె దానిని తిరస్కరించింది. లోక్‌సభలో చాలా నిరసనల మధ్య, ఈ బిల్లును స్పీకర్ మీరా కుమార్ 2014 ఫిబ్రవరి 13 న.2:00 గంటలకు ప్రవేశపెట్టారు. ఈ సమయంలో, బిల్లును ఆపాలని సీమాంధ్రా ఎంపీలు నినాదాలతో అంతరాయం కలిగించారు. భారత జాతీయ కాంగ్రెస్ పార్టీ ఎంపిలు తెలంగాణ వ్యతిరేక నిరసనకారులపై దాడి చేయగా, ఎంపి లగడపాటి రాజగోపాల్ పార్లమెంటులో మిరియాలపొడి ప్రయోగించాడు. తరువాత అతను ఇతర రాష్ట్రాల నుండి కొంతమంది కాంగ్రెస్ ఎంపీలు దాడి చేయగా ఆత్మరక్షణలో ఉపయోగించానని చెప్పాడు. అనంతరం పార్లమెంటును 12:05 నుండి 02:00 వరకు వాయిదా వేశారు.
సభకు అంతరాయం ఏర్పరచినందుకు, మీరా కుమారి ఆంధ్రప్రదేశ్ నుండి 18 మంది ఎంపీలను 13 ఫిబ్రవరి 2014 న మిగిలిన సెషన్ కోసం సస్పెండ్ చేశారు. వీరిలో కాంగ్రెస్ పార్టీకి చెందిన 11 మంది ఎంపీలు (సబ్బం హరి, అనంత వెంకటరామి రెడ్డి, రాయపతి సంబశివరావు, ఎస్పీవై రెడ్డి, ఎం. శ్రీనివాసులు రెడ్డి, వి.అరుణ కుమార్, ఎ. సాయి ప్రతాప్, సురేష్ కుమార్ శెట్కర్, కె.ఆర్.గావాసి ఆకాష్ కనుమూరి, జి. సుఖేందర్ రెడ్డి), తెలుగు దేశం పార్టీకి చెందిన ముగ్గురు ఎంపీలు , వైయస్ఆర్ కాంగ్రెస్ యొక్క ఇద్దరు ఎంపిలు , , తెలంగాణ ప్రాంతానికి చెందిన మరో ఇద్దరు ఎంపీలు వున్నారు.
ఆంధ్రప్రదేశ్ పునర్వ్యవస్థీకరణ చట్టం, 2014 లోని సెక్షన్ 47 యొక్క అమలుకు, సుప్రీంకోర్టు తన తీర్పులో అవిభక్త రాష్ట్ర విభాగాలు, సంస్థల యొక్క ఆర్థిక ఆస్తులు, బాధ్యతలను కొత్త రాష్ట్రాల మధ్య పంచుకోవాల్సిన విధానాన్ని స్పష్టం చేసింది. మిగిలిన ఆంధ్రప్రదేశ్ రాష్ట్రంలో అనేక సంస్థల ఏర్పాటుకు భారీ ఆర్థిక భారాన్ని నివారించే ప్రయత్నంలో, కేంద్ర ప్రభుత్వం ఇచ్చిన అఫిడవిట్ తో తెలంగాణ రాష్ట్రం వాదం వీగిపోయింది. ఆంధ్ర ప్రదేశ్ రాష్ట్రం వాణిజ్య పన్నుల ఆదాయం, చట్టంలోని 50, 51, 56 సెక్షన్ల కింద వాపసును పంచుకోవడంలో వివక్షకు వ్యతిరేకంగా కూడా సుప్రీంకోర్టును సంప్రదించాలని నిర్ణయించింది. 36 బిలియన్ల నష్టం వచ్చేం అవకాశం వున్నందున కేంద్ర ప్రభుత్వ అలసత్వ ధోరణిని నిరసించింది.
భారత ప్రభుత్వం జారీ చేసిన విధానాలు, మార్గదర్శకాల ప్రకారం సహజ వాయువు కేటాయింపు కొనసాగుతుంది. దేశీయ చమురు, వాయువు ఉత్పత్తిపై చెల్లించాల్సిన రాయల్టీలు అటువంటి ఉత్పత్తి జరిగే రాష్ట్రానికి చేరుతాయి. సంబంధిత ఉత్పాదక కేంద్రాల నుండి గత ఐదు సంవత్సరాల వాస్తవ శక్తి వినియోగం యొక్క సగటు నిష్పత్తిలో కేంద్ర విద్యుత్ ఉత్పత్తి కేంద్రాలనుండి విద్యుత్ కేటాయింపు వారసుల రాష్ట్రాలకు కేటాయించబడుతుంది. 10 సంవత్సరాల కాలానికి, విద్యుత్ లోటు ఉన్న రాష్ట్రానికి మిగతా రాష్ట్రం నుండి మిగులు విద్యుత్ కొనుగోలుకు నిరాకరించే మొదటి హక్కు ఉంటుంది.
భారత రాజ్యాంగంలోని ఆర్టికల్ 3 ప్రకారం ఒక అభిప్రాయం మాత్రమే అవసరం అయినప్పటికీ, ఆంధ్రప్రదేశ్ శాసనసభ, శాసనమండలి 30 జనవరి 2014 న తిరస్కరించుతూ తీర్మానాన్ని ఆమోదించింది. రాష్ట్ర అసెంబ్లీలో 294 మంది ఎమ్మెల్యేలలో 119 మంది మాత్రమే తెలంగాణకు చెందినవారని గమనించాలి. తెలంగాణేతర ఎమ్మెల్యేలు ఈ బిల్లును వ్యతిరేకించారు. భారతీయ చరిత్రలో పునర్వ్యవస్థీకరణకు వ్యతిరేకంగా ఒక రాష్ట్రం స్పష్టంగా అభిప్రాయాన్ని వ్యక్తం చేసిన తరువాత ఒక రాష్ట్రం పునర్వ్యవస్థీకరించబడిన మొదటి ఉదాహరణ ఇది.
ఆంధ్ర ప్రదేశ్ పునర్వ్యవస్థీకరణ చట్టం, 2014, వాడుకలో తెలంగాణ చట్టం"' అని పిలిచే చట్టం ఒక భారత పార్లమెంటు చట్టం . దీనితో ఆంధ్రప్రదేశ్ రాష్ట్రం ఆంధ్ర ప్రదేశ్, తెలంగాణ గా విభజించబడింది. తెలంగాణ ఉద్యమం వలన ఈ చట్టం ఏర్పడింది. దీనిలో కొత్త రాష్ట్రాల సరిహద్దులను నిర్వచించటం, ఆస్తులు, అప్పులను, బాధ్యతలు విభజించడానికి మార్గదర్శకాలను, హైదరాబాద్ను తెలంగాణ రాష్ట్రానికి శాశ్వత రాజధానిగా, ఆంధ్రప్రదేశ్ రాష్ట్రానికి తాత్కాలిక రాజధానిగా పేర్కొంది.
లోక్‌సభలో ప్రతిపక్ష నాయకురాలు సుష్మా స్వరాజ్ ఈ బిల్లును ప్రవేశపెట్టారో లేదో తనకు తెలియదని అన్నారు. సభ యొక్క ప్రత్యక్ష ప్రసారం నిలిపివేసి, తలుపులు, గ్యాలరీలు మూసివేసి 2014 ఫిబ్రవరి 18 న, భారతీయ జనతా పార్టీ మద్దతుతో లోక్ సభలో నోటిమాట ఓటు ద్వారా తెలంగాణ బిల్లును ఆమోదించారు. సీమాంధ్రా నాయకులు యునైటెడ్ ప్రోగ్రెసివ్ అలయన్స్ ప్రభుత్వం ఎన్నికలలో లాభాల కోసం ఇలా చేశారని, ఇది భారత పార్లమెంటుకు "నల్ల దినం" అని అన్నారు.
కేంద్ర కేబినెట్ 2013 ఆగస్టులో కేంద్ర హోంమంత్రి సుశీల్ కుమార్ షిండే నేతృత్వంలో గ్రూప్ ఆఫ్ మినిస్టర్స్ కమిటీని ఏర్పాటు చేసింది. సభ్యులు ఆర్థిక మంత్రి, చేర్చారు పి చిదంబరం, ఆరోగ్య మంత్రి గులాం నబీ ఆజాద్, పెట్రోలియం మంత్రి సహజవాయువుల మంత్రి వీరప్ప మొయిలీ, కేంద్ర గ్రామీణాభివృద్ధి శాఖ మంత్రి జైరాం రమేష్, పిఎంఒలో గల రాష్ట్ర మంత్రి నారాయణ స్వామి . ఇది తెలంగాణపై శ్రీకృష్ణ కమిటీని నివేదికను కూడా పరిగణనలోకి తీసుకుంది.
ఒక ఉమ్మడి హైకోర్టు, ఆంధ్రప్రదేశ్ యొక్క నివాస రాష్ట్రం కొరకు ఆర్టికల్ 214 ప్రకారం ప్రత్యేక కోర్టును ఏర్పాటు చేసే వరకు దాని ఖర్చులు నిష్పత్తి ఆధారంగా రెండు వారసత్వ రాష్ట్రాల మధ్య విభజించబడుతుంది. ప్రస్తుతం ఉన్న పబ్లిక్ సర్వీస్ కమిషన్ ఆంధ్రప్రదేశ్ యొక్క నివాస రాష్ట్రానికి పబ్లిక్ సర్వీస్ కమిషన్ అవుతుంది, యూనియన్ పబ్లిక్ సర్వీస్ కమిషన్, రాష్ట్రపతి ఆమోదంతో, తెలంగాణ రాష్ట్ర పబ్లిక్ సర్వీస్ కమీషన్ గా పనిచేస్తుంది.
జైరామ్ రమేష్ ప్రకారం, నవ్యాంధ్రప్రదేశ్ కు ప్రత్యేక హోదా ఇవ్వడం గతంలో ఉత్తరాఖండ్ కు ఇచ్చిన విధంపై ఆధారపడింది. ఉత్తరాఖండ్ 2000 ఏర్పడినా 2002 లో కేబినెట్ నిర్ణయం ద్వారా ప్రత్యేక హోదా ఇవ్వడం జరిగింది. అయితే తరువాత కేంద్రప్రభుత్వంలో అధికారానికొచ్చిన బిజేపీ నాయకత్వం ప్రత్యేకహోదా ఇవ్వకుండా ప్రత్యేక ప్యాకేజీ ఇవ్వడానికి నిర్ణయం తీసుకుంది.